Document ID: 32014D0077

IZVEDBENI SKLEP SVETA
z dne 11. februarja 2014
o izvajanju Uredbe (EU) št. 1024/2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko
(2014/77/EU)
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti člena 291(2) Pogodbe,
ob upoštevanju Uredbe Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (1) in zlasti člena 26(3) Uredbe,
ob upoštevanju naslednjega:
(1)
Svet je 15. oktobra 2013 sprejel Uredbo Sveta (EU) št. 1024/2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko.
(2)
Načrtovanje in izvajanje nalog, ki se prenesejo na ECB, bi moral v celoti izvajati notranji organ, ki ga sestavljajo predsednik in podpredsednik, štirje predstavniki ECB ter po en predstavnik pristojnega nacionalnega organa iz vsake sodelujoče države članice (v nadaljnjem besedilu: Nadzorni odbor).
(3)
Nadzorni odbor bi moral biti ključen organ pri izvajanju nadzorniških nalog ECB, za katere so bili doslej vedno odgovorni pristojni nacionalni organi. Zato je Svet 16. decembra 2013 sprejel izvedbeni sklep o imenovanju predsednika Nadzornega odbora (2). Iz istega razloga bi Svet moral biti pooblaščen za sprejetje izvedbenega sklepa o imenovanju podpredsednika Nadzornega odbora.
(4)
V skladu s členom 26(3) navedene uredbe in po predstavitvi stališča Nadzornega odbora je ECB 22. januarja 2014 poslala predlog za imenovanje podpredsednika Nadzornega odbora v odobritev Evropskemu parlamentu. Slednji je predlog odobril 5. februarja 2014.
(5)
Nato je ECB 5. februarja 2014 predlog za imenovanje podpredsednika Nadzornega odbora predložila Svetu -
SPREJEL NASLEDNJI SKLEP:
Člen 1
Sabine LAUTENSCHLÄGER se imenuje za podpredsednico Nadzornega odbora Evropske centralne banke.
Člen 2
Ta sklep začne veljati na dan objave v Uradnem listu Evropske unije.
V Bruslju, 11. februarja 2014

Labels: 3
2
15
4